佢做咗多份研究，搵咗唔同年紀嘅細路返去實驗室嗰度，分別要呢啲細路答一啲問題以及做一啲講求認知功能嘅作業，靠噉嚟研究唔同年紀嘅細路喺諗嘢方式上有乜嘢差異，最後得出好出名嘅認知發育論－呢個理論講明咗一個細路嘅認知功能喺佢成長嘅過程當中唔同階段會點演變，成為咗廿世紀認知發育研究嘅基礎。